b'\n_START_ARTICLE_\nMudanjiang\n_START_PARAGRAPH_\nMudanjiang (kinesisk: \xe7\x89\xa1\xe4\xb8\xb9\xe6\xb1\x9f; pinyin: M\xc7\x94d\xc4\x81nji\xc4\x81ng; Wade-Giles: M\xc7\x94-t\xc4\x81n-chi\xc4\x81ng) er en by p\xc3\xa5 pr\xc3\xa6fekturniveau i provinsen Heilongjiang i det nord\xc3\xb8stlige Kina. Befolkningen i hovedbyen ansl\xc3\xa5s (31. december 2001) til 666.000, mens hele pr\xc3\xa6fekturet har 2,7 millioner indbyggere, og er areal p\xc3\xa5 40.435 km\xc2\xb2._NEWLINE_Bypr\xc3\xa6fekturet har stor handel med Rusland, som det gr\xc3\xa6nser til mod \xc3\xb8st._NEWLINE_Mudanjiang var hovedstad i den tidligere provins Sungkiang._NEWLINE_Byen er et trafikknudepunkt. Den ligger kun 160 km fra Vladivostok, der er det \xc3\xb8stlige Ruslands vigtigste by._NEWLINE_Byen ligger ved floden Mudan Jiang, der er en biflod til Songhua; Jingpos\xc3\xb8en er en attraktion i bypr\xc3\xa6fekturet. Den er kendt for sine kalkklipper, ferskvandskoraler og sit turkisfarvede vand med 40 fiskearter.'